UKUSAMBILILA IFYA KUTULISHA
Kampeni ya Kwita Abantu Kwi bungano
Umwaka ne mwaka, tulafwaisha ukusambishiwa ifya baLesa ifi tulitemwesha pe bungano lye besa. Pa kweba ati abantu bambi nabo bakalibwene ukuwama kwa baYawe, tulyelelwe ukupyungisha apapelele amakosa esu ukubeeta ukwisa mu kubungana na fwebo. (Amasa. 34:8) Abakulu ba mwi Kelesha bakasalulula inshila iingapyunga bwino pa kwita abantu abengi kwi bungano.
IFI MWELELWE UKWALAKANYAPO
Ni lwisa kukaba ibungano lyesu ilye besa?
Ni lwisa tukatatika ukwita abantu kwi bungano?
Ni lwisa kukalukuba ukukumana kwa kuya mu kutulisha?
Findo ndukufwaisha ukucita mu mpindi ya kampeni?
Ni bani ndukufwaya ukwita?
MUNGALABILA SHANI?
Panuma ya kubasekela, mungalabila ati:
“Tulukupyungako umulimo uulukupyungwa mu calo conse uwa kwita abantu ku kubungana ukucindeme. Utusuba, impindi, ne mupunda fililembelwe pa kapepala aka. Tukatemwa ukumuboneni mwaisa.”
MUNGOFWAKO SHANI ABALUKUFWAYA UKUSAMBILILA?
Nangaba ati tulukufwaya ukwita abantu abakuti ubwingi ukwisa kwi bungano, tulyelelwe ukulyanshika ukofwako abalangisha ati balukufwaya ukusambilila.
Pa cibelu na pa mulungu, mungapeela abantu makashini pamo ne kapepala ka kubetilapo kwi bungano.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn